Ένα πολύ χαριτωμένο και πεντακάθαρο διαμέρισμα που δεν του λείπει απολύτως τίποτα. Όλος ο χώρος είναι καλαίσθητος (ιδιαίτερα το μπάνιο), αλλά το δυνατό του σημείο είναι η εξαιρετική του τοποθεσία: σε 5 λεπτά με τα πόδια είστε στην Τσιμισκή να κάνετε τα ψώνια σας, και σε ακόμα λιγότερο στη στάση των λεωφορείων αν τυχόν θέλετε να βγείτε εκτός κέντρου.
Μην το φοβηθείτε που η πολυκατοικία είναι πάνω στην Εγνατία, η βαβούρα από τα αυτοκίνητα δεν είναι καθόλου ενοχλητική, μιας και το διαμέρισμα είναι αρκετά ψηλά (γι' αυτό άλλωστε έχει και πολύ όμορφη θέα απ' το τεράστιο παράθυρο) και η ηχομόνωσή του είναι πάρα πολύ ικανοποιητική.
Συμπερασματικά, λοιπόν, βαθμολογώ με άριστα αυτό το διαμέρισμα και το προτείνω ανεπιφύλακτα σε όλους. Δημήτρη και Μαριέττα, σας ευχαριστώ πολύ για τη φιλοξενία!